CELEX: C2004/217/13
Language: el
Date: 2004-08-28 00:00:00
Title: Απόφαση του Δικαστηρίου (πρώτο τμήμα), της 8ης Ιουλίου 2004, στην υπόθεση C-214/03: Επιτροπή των Ευρωπαϊκών Κοινοτήτων κατά Δημοκρατίας της Αυστρίας (Παράβαση κράτους μέλους — Οδηγία 88/609/ΕΟΚ — Ατμοσφαιρική ρύπανση — Μεγάλες εγκαταστάσεις καύσεως)

28.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/7
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πρώτο τμήμα)
   της 8ης Ιουλίου 2004
   στην υπόθεση C-214/03: Επιτροπή των Ευρωπαϊκών Κοινοτήτων κατά Δημοκρατίας της Αυστρίας (1)
   
   (Παράβαση κράτους μέλους - Οδηγία 88/609/ΕΟΚ - Ατμοσφαιρική ρύπανση - Μεγάλες εγκαταστάσεις καύσεως)
   (2004/C 217/13)
   Γλώσσα διαδικασίας: η γερμανική
   Στην υπόθεση C-214/03, Επιτροπή των Ευρωπαϊκών Κοινοτήτων (εκπρόσωποι: J. C. Schieferer και G. Valero Jordana) κατά Δημοκρατίας της Αυστρίας (εκπρόσωποι: H. Dossi και E. Riedl), με αντικείμενο να διαπιστωθεί ότι η Δημοκρατία της Αυστρίας, μη μεταφέροντας ορθώς στην εσωτερική έννομη τάξη την οδηγία 88/609/ΕΟΚ του Συμβουλίου, της 24ης Νοεμβρίου 1988, για τον περιορισμό των εκπομπών στην ατμόσφαιρα ορισμένων ρύπων από μεγάλες εγκαταστάσεις καύσεως (ΕΕ L 336, σ. 1), όπως τροποποιήθηκε με την οδηγία 94/66/ΕΚ του Συμβουλίου, της 15ης Δεκεμβρίου 1994 (ΕΕ L 337, σ. 83), παρέβη τις υποχρεώσεις που υπέχει από την εν λόγω τροποποιημένη οδηγία, το Δικαστήριο (πρώτο τμήμα), συγκείμενο από τους P. Jann, πρόεδρο τμήματος, A. Rosas, A. La Pergola, R. Silva de Lapuerta (εισηγήτρια) και K. Lenaerts, δικαστές, γενικός εισαγγελέας: M. Poiares Maduro, γραμματέας: R. Grass, εξέδωσε στις 8 Ιουλίου 2004 απόφαση με το ακόλουθο διατακτικό:
   
               1.
            
            
               Η Δημοκρατία της Αυστρίας παρέβη τις υποχρεώσεις που υπέχει από το άρθρο 2, σημεία 6, 8, 9, και 10, τις συνδυασμένες διατάξεις του άρθρου 4, παράγραφος 1, και τα παραρτήματα ΙΙΙ έως VII, και από το άρθρο 9, παράγραφος 2 και 3, της οδηγίας 88/609/ΕΟΚ του Συμβουλίου, της 24ης Νοεμβρίου 1988, για τον περιορισμό των εκπομπών στην ατμόσφαιρα ορισμένων ρύπων από μεγάλες εγκαταστάσεις καύσεως (ΕΕ L 336, σ. 1), όπως τροποποιήθηκε με την οδηγία 94/66/ΕΚ του Συμβουλίου, της 15ης Δεκεμβρίου 1994,
               
                           —
                        
                        
                           έχοντας προβλέψει, στο άρθρο 22, παράγραφος 1, του Luftreinhalteverordnung für Kesselanlagen (διατάγματος περί περιορισμού της ατμοσφαιρικής ρυπάνσεως που προκαλούν οι ατμολέβητες), σχετικά με τη διατήρηση της ποιότητας του αέρα όσον αφορά τους λέβητες, έναν ορισμό των «μικτών» εστιών που αφίσταται ορισμού που διαλαμβάνεται στο άρθρο 2, σημείο 8, της οδηγίας,
                        
                     
                           —
                        
                        
                           μη έχοντας μεταφέρει στις σχετικές εθνικές διατάξεις, ήτοι στον Luftreinhaltegestz für Kesselanlagen (νόμο περί περιορισμού της ατμοσφαιρικής ρυπάνσεως που προκαλείται από ατμολέβητες) και στο Luftreinhalteverordnung für Kesselanlagen, τους ορισμούς της «νέας εγκαταστάσεως» και της «υφισταμένης εγκαταστάσεως» που διαλαμβάνονται στο άρθρο 2, σημεία 9 και 10, της οδηγίας,
                        
                     
                           —
                        
                        
                           έχοντας ορίσει ελλιπώς, στη σχετική κανονιστική ρύθμιση που αφορά τη διατήρηση της ποιότητας του αέρα, τις οριακές τιμές εκπομπής που καθορίζονται στο άρθρο 4, παράγραφος 1, και στα παραρτήματα ΙΙΙ έως VII για το διοξείδιο του θείου, τα οξείδια του αζώτου και τον κονιορτό, καθόσον απέστη, μεταξύ άλλων, από τον ορισμό του «καυσίμου» που διαλαμβάνεται στο άρθρο 2, σημείο 6, της οδηγίας, και
                        
                     
                           —
                        
                        
                           μη έχοντας μεταφέρει ορθώς στον Luftreinhaltegestz für Kesselanlagen και στο Luftreinhalteverordnung für Kesselanlagen τις παραγράφους 2 και 3 του άρθρου 9 της οδηγίας, σχετικά με τον τρόπο υπολογισμού των οριακών τιμών εκπομπής για τις εγκαταστάσεις καύσεως που είναι εξοπλισμένες με μικτή εστία και οι οποίες χρησιμοποιούν τα κατάλοιπα απόσταξης και μετατροπής της διύλισης του ακάθαρτου πετρελαίου, μόνα τους ή με άλλα καύσιμα, για ίδια κατανάλωση.
                        
                     
         
               2.
            
            
               Καταδικάζει τη Δημοκρατία της Αυστρίας στα δικαστικά έξοδα.
            
         
      (1)  ΕΕ C 158 της 5.7.2003.